Afganistan / Passien myöntäminen, tilanne maaliskuussa 2022

Afghanistan / Issuance of passports, situation in March 2022

**Kysymykset**

1. Myönnetäänkö passeja tällä hetkellä Afganistanissa? Onko passien hankkimisessa rajoituksia?
2. Myönnetäänkö passeja tällä hetkellä Afganistanin lähialueiden edustoissa (erityisesti Iran, Intia ja Pakistan)?

***Questions***

1. Are passports currently being issued in Afghanistan? Are there limitations in accessing them?
*2. Are passports currently being issued in Afghan embassies in the neighbouring countries of Afghanistan (e.g. Iran, India and Pakistan)?*

## Myönnetäänkö passeja tällä hetkellä Afganistanissa? Onko passien hankkimisessa rajoituksia?

Passien myöntäminen pysähtyi Afganistanissa 15.8.2021 aiemman hallinnon kaatumisen jälkeen, kunnes Talibanin asettaman hallinnon sisäministeriön passiosasto ilmoitti 5.10.2021, että passien myöntäminen aloitetaan uudelleen. Kabulin lisäksi passien myöntäminen aloitettiin seitsemän maakunnan passitoimistoissa.[[1]](#footnote-1) Joulukuun 2021 alussa passiosasto ilmoitti aloittavansa passien myöntämisen aiempien lisäksi 17 maakunnassa (Herat, Kandahar, Kunduz, Balkh, Nangarhar, Khost, Paktia, Parwan, Kapisa, Logar, Wardak, Ghazni, Daikundi, Faryab, Ghor, Nuristan ja Badakhshan), ja tavoitteeksi aloittaa passien myöntämisen myös kaikissa muissa maakunnissa.[[2]](#footnote-2) Tällöin kuitenkin ilmoitettiin, että passeja ei voida teknisten ongelmien vuoksi myöntää Kabulissa ja Helmandissa.[[3]](#footnote-3) 14.12.2021 ilmoitettiin, että passeja aletaan myöntää myös Helmandin ja Sari Pulin maakuntien passitoimistoissa.[[4]](#footnote-4)

Tämän jälkeen passien myöntäminen on ainakin tilapäisesti keskeytetty useissa maakunnissa eri syistä johtuen. Jo 16.11.2021 uutisoitiin, että Kabulin pääpassitoimisto on jouduttu sulkemaan biometristen tunnisteiden käsittelyyn tarkoitettujen laitteiden rikkouduttua.[[5]](#footnote-5) Kabulin pääpassitoimisto avattiin jälleen 19.12.2021. Tällöin uutisoitiin myös passien sähköisen hakemusjärjestelmän uudistamisesta.[[6]](#footnote-6) Passien myöntäminen Kabulissa aloitettiin jälleen 19.12.2021, minkä seurauksena tuhannet ihmiset saapuivat paikalle jonottamaan saadakseen jättää passihakemuksen.[[7]](#footnote-7) 25.12.2021 passien myöntäminen keskeytettiin jälleen Kabulin pääpassitoimistossa määrittelemättömäksi ajaksi toimistoon kohdistuneen terrori-iskun vuoksi.[[8]](#footnote-8) 9.1.2022 uutisoitiin, että Kabulin pääpassitoimisto on edelleen suljettuna joulukuussa 2021 turvallisuussyistä tapahtuneen sulun jälkeen. Myös passien sähköinen hakemusjärjestelmä oli tuolloin jouduttu sulkemaan teknisten ongelmien vuoksi.[[9]](#footnote-9) 3.1.2022 uutisoitiin, että Parwanin maakunnassa aloitettiin passien myöntäminen marraskuun 2021 lopussa, mutta vuoden lopulla hakemusten vastaanotto keskeytettiin lukuun ottamatta terveyssyistä ulkomaille matkustavia.[[10]](#footnote-10) 9.1.2022 uutisoitiin passitoimiston sulkemisesta kolmeksi päiväksi Baghlanin maakunnassa.[[11]](#footnote-11) 17.1.2022 uutisoitiin Logarin maakunnan passitoimiston sulkeutuneen kolmannen kerran teknisten ongelmien vuoksi[[12]](#footnote-12), kunnes passien myöntämisen aloittamisesta uutisoitiin 14.2.2022[[13]](#footnote-13). Afganistanilainen Pajhwok Afghan News -uutistoimisto raportoi, että Talibanin asettaman hallinnon sisäministeriön passiosasto ilmoitti 9.3.2022 passien myöntämisen keskeytyvän kokonaan neljäksi päiväksi ”teknisten ongelmien ratkaisemiseksi ja kapasiteetin lisäämiseksi”. Passien myöntämisen pitäisi uutisen mukaan jatkua 13.3.2022 lähtien.[[14]](#footnote-14)

Käytettävissä olevista julkisista lähteistä ei pysty tällä hetkellä varmistamaan, onko passin hankkiminen mahdollista tällä hetkellä Kabulin pääpassitoimistosta tai muista suljetuista toimipisteistä.

Talibanin asettaman hallinnon myöntämät passit ovat samoja kuin aiemman hallinnon (Afganistanin islamilainen tasavalta) myöntämät, niissä ei siis tällä hetkellä mainita ”Afganistanin islamilaista emiraattia”.[[15]](#footnote-15) Ennen passien myöntämisen aloittamista jonossa oli 170 000 passihakemusta aiemman hallinnon ajalta. Passiosasto lokakuussa 2021 ilmoitti, että käytettävissä olevat passiaihiot riittävät kahdeksan kuukauden tarpeisiin eli toukokuuhun 2022 asti.[[16]](#footnote-16) Käytettävissä olevissa lähteissä ei ole mainintoja, onko Talibanin asettama hallinto pyrkinyt hankkimaan uusia passipohjia käytettäväksi näiden jälkeen.

Passien myöntämisen aloittaminen on aiheuttanut kaaoksen passitoimistoissa monissa osissa Afganistania toimistojen rajallisen kapasiteetin vuoksi. Marraskuussa 2021 Nangarharin maakunnan passitoimiston virkailijat ilmoittivat, että toimisto pystyy myöntämään 200–250 passia päivässä, kun toimistoon pyrki tuolloin asioimaan yli 2000 ihmistä päivässä[[17]](#footnote-17). Marraskuussa 2021 uutisoitiin myös, että Kabulissa noin 15000–20000 ihmistä pyrki päivittäin asioimaan passitoimistoon, mutta toimisto pystyy käsittelemään vain 2000–3000 hakemusta päivässä. Monet ovat jonottaneet passitoimistojen edessä päiväkausia päästäkseen asioimaan.[[18]](#footnote-18) Vielä lokakuussa passitoimiston johtaja ilmoitti, että Kabulin passitoimiston pystyy käsittelemään noin 6000 passihakemusta päivässä, mutta tästä huolimatta paikalla oli satojen ihmisten jonot heti toimistojen avauduttua.[[19]](#footnote-19) 16.1.2022 uutisoitiin pitkistä jonoista passitoimistoihin myös Khostin maakunnassa, jossa passeja pystytään myöntämään vain 200 hakijalle päivässä, kun tarve olisi tuhannelle.[[20]](#footnote-20) Passia tulee Talibanin asettamien viranomaisten mukaan hakea oman asuinmaakunnan passitoimistosta.[[21]](#footnote-21)

Talibanin asettaman hallinnon passiosaston johtaja totesi helmikuussa 2021, että noin 70 % aiemman hallinnon palveluksessa olleista työntekijöistä on palannut töihin passitoimistoihin. Afganistanista on kuitenkin lähtenyt suurin osa passitoimiston kaikista koulutetuimmista työntekijöistä, joten hallinto on joutunut värväämään uusia työntekijöitä esimerkiksi teknisistä järjestelmistä vastaaviksi henkilöiksi. [[22]](#footnote-22)

Myös korruptio on aiheuttanut ongelmia passitoimistoille. Talibanin ilmoituksen mukaan lukuisia ihmisiä on pidätetty tai pantu viralta korruptioepäilyjen vuoksi.[[23]](#footnote-23) Helmikuussa 2021 uutisoitiin, että Logarin maakunnan passitoimiston työntekijä oli kavaltanut hakemusmaksut itselleen, minkä vuoksi toimisto oli jouduttu aiemmin sulkemaan.[[24]](#footnote-24) Hakijat ovat myös raportoineet, että passitoimistojen virkailijat ovat vaatineet lahjuksia vastineeksi hakemuksen hyväksymisestä.[[25]](#footnote-25)

Myös turvallisuusongelmat ovat haitanneet passihakemusten käsittelyä. Kabulin pääpassitoimistolla tapahtui 23.12.2021 ISIS-järjestön Afganistanin-haaran tekemäksi ilmoittama terrori-isku, jonka epäillään haavoittaneen useita ihmisiä. [[26]](#footnote-26)

YK:n pakolaisjärjestö UNHCR raportoi tammikuussa 2022, että Afganistanista Iraniin epävirallisia rajanylityskeinoja käyttävien henkilöiden määrä on vähentynyt, minkä yhtenä syynä pidetään passien ja Iranin viisumien myöntämisen aloittamista Afganistanissa. [[27]](#footnote-27)

## Myönnetäänkö passeja tällä hetkellä Afganistanin lähialueiden edustoissa (erityisesti Iran, Intia ja Pakistan)?

Afganistanin edustustot ovat olleet sekavassa tilassa Talibanin valtaannousun jälkeen, eikä käytettävistä olevien julkisten lähteiden perusteella ole mahdollista saada selvä kuvaa, onko passin hankkiminen mahdollista Afganistanin ulkomailla sijaitsevista edustustoista tällä hetkellä.

Monet, etenkin länsimaissa sijaitsevat Afganistanin edustustot ovat kieltäytyneet edustamasta Talibanin asettamaa hallintoa, vaan edustavat edelleen aiempaa hallintoa (Afganistanin islamilainen tasavalta). Mikään valtio ei ole toistaiseksi tunnustanut Talibanin asettamaa hallintoa, jota liike kutsuu ”Afganistanin islamilaiseksi emiraatiksi”. Monet edustustot ovat ajautuneet talousvaikeuksiin, mutta ovat silti pyrkineet tarjoamaan konsulipalveluita afganistanilaisille.[[28]](#footnote-28)

Talibanin asettama hallinto on kuitenkin pyrkinyt saamaan edustustoja hallintaansa. Pian vallanvaihdoksen jälkeen Pakistanissa sijaitsevaan suurlähetystöön lähetettiin Talibanin asettaman hallinnon edustajat.[[29]](#footnote-29) Näin tapahtui myös Iranissa ja Kiinassa sijaitsevien suurlähetystöjen suhteen tammikuussa 2022.[[30]](#footnote-30)

Marraskuussa 2021 Talibanin asettaman hallinnon edustaja ilmoitti, että passitoimisto on jakanut 20 000 passia ulkoministeriölle suurlähetystöjen myönnettäväksi Näistä 5000 kerrottiin menevän Saudi-Arabiaan.[[31]](#footnote-31) Tolo News uutisoi kuitenkin 21.12.2021, että Iranissa sijaitsevasta suurlähetystöstä ei ole mahdollista saada afganistanilaisia henkilöllisyystodistuksia tai passeja.[[32]](#footnote-32) Myös Taand-uutissivusto raportoi 20.2.2022 Afghan Refugee Support Foundation in Iran -järjestöön viitaten, ettei Iranissa ole ollut mahdollista hankkia Afganistanin henkilökorttia tai passia 15.8.2021 jälkeen.[[33]](#footnote-33)

Afganistanin Bonnin suurlähetystö kertoo Pajhwok-uutistoimiston mukaan ottaneensa käyttöön tilapäisen järjestelyn, jossa passeihin voidaan laittaa voimassaoloa pidentävä tarra. Saman järjestelyn kerrotaan olevan mahdollista muissa Euroopassa sijaitsevissa edustustoissa, jotka kuuluvat Bonnin lähetystön ohjaukseen. Talibanin asettaman hallinnon ulkoministeriön kerrotaan pitävän Bonnin lähetystön toimia laittomina, koska passeja voi hankkia ”normaaliin tapaan”.[[34]](#footnote-34)

## Lähteet

AP (Associated Press) 15.2.2022. *Six months of Taliban: Afghans safer, poorer, less hopeful*. <https://apnews.com/article/afghanistan-business-economy-kabul-taliban-b6b53ad7340d4b372be1dce6c15cd0fa> (käyty 11.3.2022).

AVA (Afghan Voice Agency)

29.1.2022. *The Passport Distribution Stops in Baghlan.* <https://avapress.com/en/257293/The-Passport-Distribution-Stops-in-Baghlan> (käyty 11.3.2022).

3.1.2022. *Taliban Collected 1.3 Million Afghanis from Passport Distribution in Parwan.* <https://avapress.com/en/255857/Taliban-Collected-1-3-Million-Afghanis-from-Passport-Distribution-in-Parwan> (käyty 11.3.2022).

18.12.2021. *Passport Distribution Process to Resume in Kabul Tomorrow*. <https://avapress.com/en/254883/Passport-Distribution-Process-to-Resume-in-Kabul-Tomorrow> (käyty 11.3.2022).

EASO (European Asylum Support Office) 1/2022. *Afghanistan: Country focus*. <https://coi.euaa.europa.eu/administration/easo/PLib/2022_01_EASO_COI_Report_Afghanistan_Country_focus.pdf> (käyty 11.3.2022).

FP (Foreign Policy) 11.1.2022. ‘*You’re Very Vulnerable’: Afghan Diplomats Fear Violent Taliban Reprisals*. <https://foreignpolicy.com/2022/01/11/afghan-diplomats-taliban-reprisal/> (käyty 11.3.2022).

Gandhara

17.1.2022. *Afghanistan's Embassies Remain In Limbo As Most Staff Still Loyal To Toppled Government*. <https://gandhara.rferl.org/a/afghan-embassies-taliban-limbo/31657924.html> (käyty 11.3.2022).

16.1.2022 *Painful Passport Problems In Afghanistan*. <https://gandhara.rferl.org/a/afghanistan-passport-khost/31654821.html> (käyty 11.3.2022).

25.12.2021. *Islamic State Claims Responsibility For Blast In Afghan Capital*. <https://gandhara.rferl.org/a/kabul-attack-passport-islamic-state/31625983.html> (käyty 11.3.2022).

19.12.2021. *Hundreds Line Up For Passports In Kabul In Subzero Temperatures*. <https://gandhara.rferl.org/a/afghanistan-passport-office-taliban/31616456.html> (käyty 11.3.2022).

6.10.2021. *Hundreds Gather Outside Kabul Passport Office On Day Of Reopening*. <https://gandhara.rferl.org/a/afghanistan-passport-office-opens/31496362.html> (käyty 11.3.2022).

Hashte Subh 14.12.2021. *Passport Distribution Starts in Helmand and Sar-e Pul Today.* <https://8am.af/eng/passport-distribution-starts-in-helmand-and-sar-e-pul-today/> (käyty 11.3.2022).

PAN (Pajhwok Afghan News)

9.3.2022. *Passport distribution process again suspended for 4 days.* <https://pajhwok.com/2022/03/09/passport-distribution-process-again-suspended-for-4-days/> (käyty 11.3.2022).

14.2.2022. *Passport distribution process resumes in Logar.* <https://pajhwok.com/2022/02/14/passport-distribution-process-resumes-in-logar/> (käyty 11.3.2022).

30.1.2022*. Some Afghan embassies use illegal stickers to renew passports.* <https://pajhwok.com/2022/01/30/some-afghan-embassies-use-illegal-stickers-to-renew-passports/> (käyty 11.3.2022).

17.1.2022. *Passport distribution halts for a third time in Logar.* <https://pajhwok.com/2022/01/17/passport-distribution-halts-for-a-third-time-in-logar/> (käyty 11.3.2022).

Reuters 16.11.2021. *Kabul passport office suspends work as demand crashes system*. <https://www.reuters.com/world/asia-pacific/kabul-passport-office-suspends-work-demand-crashes-system-2021-11-16/> (käyty 11.3.2022).

Taand 20.2.2022. *Afghan refugees in Iran want electronic IDs and passports*. [https://taand.com/en/?p=3000#](https://taand.com/en/?p=3000) (käyty 11.3.2022).

Tolo News

23.2.2022. *Logar Passport Dept Employee Absconds With Up to 1 Million Afs*. <https://tolonews.com/afghanistan-176846> (käyty 11.3.2022).

9.1.2022. *Public Criticism Continues as Passport Department Remains Shut*. <https://tolonews.com/afghanistan-176232> (käyty 11.3.2022).

25.12.2021. *Central Passport Dept in Kabul Halts Activity Indefinitely*. <https://tolonews.com/afghanistan-176036> (käyty 11.3.2022).

21.12.2021. *ID Card Distribution Halted Abroad, Migrants Face Challenges*. <https://tolonews.com/afghanistan-175984> (käyty 11.3.2022).

5.12.2021. *'32 Provinces' to Offer Passport Services: Officials*. <https://tolonews.com/afghanistan-175758> (käyty 11.3.2022).

4.12.2021. *Passport Depts Open in 17 Provinces: Official*. <https://tolonews.com/afghanistan-175745> (käyty 11.3.2022).

30.11.2021. *Govt to Issue Passports for Afghan Citizens Abroad*. <https://tolonews.com/afghanistan-175692> (käyty 11.3.2022).

19.11.2021. *Passport Requests Overwhelm Nangarhar Office*. <https://tolonews.com/afghanistan-175523> (käyty 11.3.2022).

5.10.2021. *Passport Department Resumes Services to Afghans*. <https://tolonews.com/afghanistan-174914> (käyty 11.3.2022).

UNHCR (United Nations High Commissioner for Refugees) 16.1.2022. *Afghanistan situation: Emergency preparedness and response in Iran*. Saatavilla: [https://www.ecoi.net/en/file/local/2066996/UNHCR+Iran+-+Afghanistan+Situation+Update+18.pdf](https://www.ecoi.net/en/file/local/2066996/UNHCR%2BIran%2B-%2BAfghanistan%2BSituation%2BUpdate%2B18.pdf) (käyty 11.3.2022).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Tolo News 5.10.2021. [↑](#footnote-ref-1)
2. Tolo News 4.12.2021. [↑](#footnote-ref-2)
3. Tolo News 5.12.2021. [↑](#footnote-ref-3)
4. Hashte Subh 14.12.2021. [↑](#footnote-ref-4)
5. Reuters 16.11.2021. [↑](#footnote-ref-5)
6. AVA 18.12.2021. [↑](#footnote-ref-6)
7. Gandhara 19.12.2021. [↑](#footnote-ref-7)
8. Tolo News 25.12.2021. [↑](#footnote-ref-8)
9. Tolo News 9.1.2022. [↑](#footnote-ref-9)
10. AVA 3.1.2022. [↑](#footnote-ref-10)
11. AVA 29.1.2022. [↑](#footnote-ref-11)
12. PAN 17.1.2022. [↑](#footnote-ref-12)
13. PAN 14.2.2022. [↑](#footnote-ref-13)
14. PAN 9.3.2022. [↑](#footnote-ref-14)
15. EASO 1/2022, s. 21. [↑](#footnote-ref-15)
16. Tolo News 5.10.2021. [↑](#footnote-ref-16)
17. Tolo News 19.11.2021. [↑](#footnote-ref-17)
18. Reuters 16.11.2021. [↑](#footnote-ref-18)
19. Gandhara 6.10.2021. [↑](#footnote-ref-19)
20. Gandhara 16.1.2022. [↑](#footnote-ref-20)
21. AVA 18.12.2021. [↑](#footnote-ref-21)
22. AP 15.2.2022. [↑](#footnote-ref-22)
23. AP 15.2.2022. [↑](#footnote-ref-23)
24. Tolo News 23.2.2022. [↑](#footnote-ref-24)
25. Reuters 16.11.2021. [↑](#footnote-ref-25)
26. Gandhara 25.12.2021. [↑](#footnote-ref-26)
27. UNHCR 17.1.2022. [↑](#footnote-ref-27)
28. FP 11.1.2022. [↑](#footnote-ref-28)
29. Gandhara 17.1.2022. [↑](#footnote-ref-29)
30. FP 11.1.2022. [↑](#footnote-ref-30)
31. Tolo News 30.11.2021. [↑](#footnote-ref-31)
32. Tolo News 21.12.2021. [↑](#footnote-ref-32)
33. Taand 20.2.2022. [↑](#footnote-ref-33)
34. PAN 30.1.2022. [↑](#footnote-ref-34)